SET เช้าพุ่ง 13 จุด แรงซื้อบิ๊กแคปหนุน รับเฟดขึ้นดบ.-จีนออกมาตรการกระตุ้นศก.
SET เช้าพุ่ง 13 จุด แรงซื้อบิ๊กแคปหนุน รับเฟดขึ้นดบ. 0.25% ตามคาด การเจรจารัสเซียและยูเครนมีความคืบหน้า และได้รับแรงหนุนจากประเทศจีนที่เตรียมออกมาตรการกระตุ้นเศรษฐกิจเพิ่มเติม ลุ้นทดสอบแนวต้าน 1,687 จุด
SET เช้าพุ่ง 13 จุด รับเฟดขึ้นดบ. 0.25% ตามคาด การเจรจารัสเซียและยูเครนมีความคืบหน้า และได้รับแรงหนุนจากประเทศจีนที่เตรียมออกมาตรการกระตุ้นเศรษฐกิจเพิ่มเติม ลุ้นทดสอบแนวต้าน 1,687 จุด
17 มี.ค. 2565

ดัชนีตลาดหุ้นไทย ณ เวลา 10:04 น. อยู่ที่ 1,680.81 จุด เพิ่มขึ้น 12.89 จุด หรือ 0.77% สูงสุดที่ 1,682.19 จุด ต่ำสุดที่ 1,678.52 จุด มูลค่าการซื้อขาย 9.35 พันล้านบาท
นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้มีโอกาสปรับตัวขึ้นตามทิศทางตลาดหุ้นอื่นๆทั่วโลก หลังจากธนาคารกลางสหรัฐ (เฟด) ประกาศขึ้นอัตราดอกเบี้ยที่ 0.25% ตามที่ตลาดคาดการณ์ไว้ ในขณะเดียวกันยังมีความคืบหน้าเกี่ยวกับการเจรจาระหว่างรัสเซียและยูเครน
นอกจากนี้ยังได้รับแรงหนุนจากที่นายหลิว เหอ รองนายกรัฐมนตรีจีน กล่าวว่า รัฐบาลจีนจะออกมาตรการเพื่อกระตุ้นเศรษฐกิจจีนมากขึ้น รวมถึงการดำเนินนโยบายเพื่อส่งเสริมตลาดทุน
โดยให้แนวรับที่ 1,654-1,660 จุด และแนวต้าน 1,680-1,687 จุด
ส่วนบล.กรุงศรี ระบุในบทวิเคราะห์วันนี้ (17 มี.ค.2565) โดยประเมินว่า SET ปรับตัวขึ้นแนวต้าน 1,675-1,680 จุด ตอบรับ FED มีมติขึ้นอัตราดอกเบี้ยตามคาดที่ 0.25% สู่ 0.25-0.50% และจะปรับขึ้นดอกเบี้ยอีก 6 ครั้งๆละ 0.25% สู่ 1.75-2.00% ในปลายปีนี้ นอกจากนี้การเจรจายุติสงครามระหว่างรัสเซีย-ยูเครนมีความคืบหน้าหลังยูเครนยอมตกลงที่จะหารือเกี่ยวกับสถานะประเทศเป็นกลางซึ่งเป็นแรงหนุนต่อดัชนี